Diari Oficial de la Generalitat Valenciana


Sumari del DOGV 7804, del 13-06-2016 (2016/4349)

RESOLUCIÓ de 3 de juny de 2016, de la Direcció General de Reformes Democràtiques, per la qual s'accepta la renúncia formulada per una de les beneficiàries de les beques per a la realització de pràctiques professionals concedides a través de la Resolució de 3 de maig de 2016, d'aquest mateix centre directiu, i es concedeix la beca esmentada a la primera persona de les integrants de la borsa de reserva constituïda en el marc de l'Ordre 2/2016, de 15 de febrer, de la Conselleria de Justícia, Administració Pública, Reformes Democràtiques i Llibertats Públiques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7804

Data del DOGV
:   13-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4349


Data del document
:   03-06-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

RESOLUCIÓ de 3 de juny de 2016, de la Direcció General de Reformes Democràtiques, per la qual s'accepta la renúncia formulada per una de les beneficiàries de les beques per a la realització de pràctiques professionals concedides a través de la Resolució de 3 de maig de 2016, d'aquest mateix centre directiu, i es concedeix la beca esmentada a la primera persona de les integrants de la borsa de reserva constituïda en el marc de l'Ordre 2/2016, de 15 de febrer, de la Conselleria de Justícia, Administració Pública, Reformes Democràtiques i Llibertats Públiques. [2016/4349]  
  
L'Ordre 2/2016, de 15 de febrer, de la Conselleria de Justícia, Administració Pública, Reformes Democràtiques i Llibertats Públiques, convocava tres beques per a la realització de pràctiques professionals en la Direcció General de Reformes Democràtiques, a càrrec de l'aplicació pressupostària 82.37.20.886.83, línia de subvenció S7924000 dels Pressupostos de la Generalitat per a l'exercici de 2016.  
Mitjançant Resolució de 3 de maig de 2016, de la Direcció General de Reformes Democràtiques, es va adjudicar una beca a Marina Gallego i Pérez. En la mateixa resolució, es va establir una borsa de reserva prioritzada en funció de les puntuacions obtingudes.  
Vist l'escrit de renúncia, de data 16 de maig de 2016, presentat per la becària Marina Gallego i Pérez, una de les beneficiàries de les beques concedides per a la realització de pràctiques professionals en aquest Centre directiu.  
Vist el que estableix la base setze, apartat tercer, de l'Ordre 2/2016, de 15 de febrer, resolc:  
  
Primer  
Considerar finalitzada l'adjudicació de la beca per a la realització de pràctiques professionals en la Direcció General de Reformes Democràtiques, de Marina Gallego i Pérez, amb DNI 12755145H, amb data 16 de maig de 2016.  
  
Segon  
Adjudicar la beca per a la realització de pràctiques professionals en la Direcció General de Reformes Democràtiques, que ha quedat vacant, a Laia Solbes i López, amb DNI 45868709K, pel període comprés entre el dia 15 de juny de 2016 i el 15 de maig de 2017, ambdós inclosos, podent prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
  
Tercer  
De conformitat amb el que estableix la base segona de l'Ordre 2/2016, de 15 de febrer, de la Conselleria de Justícia, Administració Pública, Reformes Democràtiques i Llibertats Públiques, la beca concedida estarà dotada amb 1.000 - (mil euros) bruts mensuals. Sobre l'import esmentat haurà de practicar-se la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social, en els termes establits en el Reial Decret 1493/2011, de 24 d'octubre, i les altres que, si és el cas, pogueren correspondre.  
  
Contra la present resolució, que posa fi a la via administrativa, podrà interposar-se, d'acord amb el que disposa els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, recurs potestatiu de reposició davant de la consellera de Justícia, Administració Pública, Reformes Democràtiques i Llibertats Públiques, en el termini màxim d'un mes a comptar de l'endemà de la publicació, o bé cabrà plantejar directament, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la publicació.  
  
València, 3 de juny de 2016.- El director general de Reformes Democràtiques: José García Añón.